
PROIECT DE HOTĂRÂRE NR.    1   /2026


Privind aprobarea Planului de actiuni sau lucrări de interes local pe anul 2026, pentru repartizarea orelor de muncă prestate lunar de către persoanele majore apte de muncă din familiile beneficiare de venit minim de incluziune în anul 2026

	Consiliul Local al Comunei Tuşnad, întrunit în şedinţă ordinară la data de ... ianuarie 2026;
	Având în vedere:
- Raportul  de specialitate al Compartimentului social şi de stare civilă cu nr.  /2026 cu privire la aprobarea Planului anual de acţiuni de interes local pentru repartizarea orelor de muncă în cazul persoanelor care prestează acţiuni sau lucrări de interes local pe baza Legii nr. 196/2016 privind venitul minim de incluziune;
- Raportul comisiilor de specialitate a consiliului local nr. /2026 - Comisia economico-financiară,amenajarea teritoriului şi urbanism, juridic şi de disciplină, Comisia social-culturală,culte, învăţământ, sănătate şi familie, muncă şi protecţie socială; Comisia pentru agricultură protecţia mediului şi turism;
În conformitate cu prevederile art. 14 din Hotărâre de Guvern nr. 1154/2022, hotărâre pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune;
Prevederile Legii nr.53/2003 privind transparența decizională în administrația publică; 
	În temeiul art. 129 alin. (4) lit. a),  art. 139 alin. (3) lit. a, art.196 alin (1) lit.a)  din Ordonanță de Urgență a Guvernului nr.57/2019 privind Codul administrativ

HOTĂRĂŞTE:


Art. 1. - Se aprobă Planul de actiuni sau lucrări de interes local pe anul 2026, pentru repartizarea orelor de muncă prestate lunar de către persoanele majore apte de muncă din familiile beneficiare de venit minim de incluziune în conformitate cu prevederile Legii nr. 196/2016 privind venitul minim de incluziune, conform anrexei nr.1 care face parte integrantă din prezenta hotărâre.
Art. 2. – (1) Persoanele apte de muncă beneficiare de venit minim de incluziune au obligaţia de a efectua actiunile si lucrările de interes local in functie de numărul de ore calculate proportional cu cuantumul  sumei acordate ca ajutor de incluziune.
           - (2) Orele de muncă se calculează proporţional cu cuantumul ajutorului de incluziune, care beneficiază familia sau persoana singură,cu un tarif orar corespunzător salariului de bază minim brut pe tară garantat in plată,raportat la durata medie lunară a timpului de muncă.
Art.3 –Actiunile sau lucrările de interes local se vor desfăşura cu respectarea normelor de securitate si igiena muncii, fără a depăşi regimul normal de lucru /8 ore pe zi/.


Art. 4. – Cu aducerea la îndeplinire a prevederilor prezentei hotărâri se însărcinează Viceprimarul comunei Tuşnad, Compartimentul social și de stare civilă din cadrul aparatului de specialitate al Primarului Comuna Tuşnad, respectiv persoanele responsabile prevăzute în Planul anual de acţiuni de interes local pentru repartizarea orelor de muncă în cazul persoanelor care prestează acţiuni sau lucrări de interes local pe baza Legii nr.196/2016 privind venitul minim de incluziune, aprobat prin art. 1.
Art. 5. – Prezenta hotărâre se aduce la cunoştinţă publică, respectiv se comunică Primarului Comunei Tuşnad, Viceprimarului Comunei Tuşnad, Compartimentului social și de stare civilă din cadrul aparatului de specialitate al Primarului Comunei Tuşnad, Agenţia Judeţeană pentru Plăţi şi Inspecţie Socială al judeţului Harghita şi Instituţiei Prefectului Judeţului Harghita în vederea exercitării controlului cu privire la legalitate .




	Inițiat de primar			                      Avizat-Secretar General
	   Molnár József                                                       Kovács Mária-Zenóbia





















       Prezenta hotărâre a fost adoptată astăzi, ...............2026, cu un număr de .... voturi pentru, voturi abţineri ___ voturi împotrivă ___din totalul de 10 consilieri în funcție.



Anexă la Hotărârea Consiliului Local al 
Comunei Tuşnad nr. ..../2026



Privind aprobarea Planului de actiuni sau lucrări de interes local pe anul 2026, pentru repartizarea orelor de muncă prestate lunar de către persoanele majore apte de muncă din familiile beneficiare de venit minim de incluziune în anul 2026 

I. Dispoziţii introductive

Constituţia României, republicată în anul 2003, la art. 47 garantează cetăţenilor dreptul la măsuri de asistenţă socială.
Potrivit Legii nr. 196/2016 privind venitul minim de incluziune, familiile şi persoanele singure, cetăţeni români, au dreptul la un venit minim garantat ca formă de asistenţă socială, iar acest venit minim garantat se asigură prin acordarea ajutorului lunar, în condiţiile prevăzute de lege.
Legea stabileşte, însă condiţiile de acordare ale acestui drept, şi cum este firesc prevede şi anumite obligaţii în sarcina beneficiarilor ajutorului lunar. Astfel, s-a stabilit, că pentru sumele acordate, conform prevederilor legii, una dintre persoanele majore apte de muncă din familia beneficiară are obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii. Orele, astfel prestate, se calculează proporţional cu cuantumul ajutorului de care beneficiază familia sau persoana singură, cu un tarif orar corespunzător salariului de bază minim brut pe ţară garantat în plată, raportat la durata medie lunară a timpului de muncă.
Legea nr. 196 din 2016 privind venitul minim de incluziune, cu modificările şi completările ulterioare, la art. 61 prevede, că:  
(1) Pentru indeplinirea obligatiei prevazute la art. 59 alin. (1) de catre persoanele apte de munca beneficiare de ajutor de incluziune, primarii au urmatoarele obligatii:
    a) sa intocmeasca anual un plan de actiuni/lucrari de interes local, care se poate revizui semestrial;
    b) sa tina evidenta orelor de munca efectuate, pentru activitatile si lucrarile de interes local, de catre persoanele apte de munca;
    c) sa asigure persoanelor prevazute la lit. b) instructajul in domeniul securitatii si sanatatii la locul de munca;
    d) sa afiseze lunar, la sediul propriu, planul de actiuni/lucrari de interes local pe luna in curs, lista beneficiarilor de venit minim de incluziune, lista persoanelor care urmeaza sa efectueze activitati sau lucrari de interes local, precum si situatia activitatilor/lucrarilor efectuate in luna anterioara;
    e) sa transmita trimestrial, in format electronic, catre agentia teritoriala pentru plati si inspectie sociala, evidenta prevazuta la lit. b).





II. Scopul Planului anual de acţiune


Prezentul Plan are ca scop să contribuie la urmărirea efectuării lucrărilor, respectiv acţiunilor de interes local, de către persoanele prevăzute la Capitolul III.
Astfel Planul are menirea să reglementeze categoria persoanelor care au obligaţia de a presta acţiuni sau lucrări de interes local, acţiunile şi modalităţile de realizare a lucrărilor de interes local, de către aceste persoane, modul de repartizare şi de calcul al orelor de muncă, precum şi responsabilităţi privind aplicarea planului. 


III. Persoanele care au obligaţia de a presta acţiuni sau lucrări de interes local

În sensul prevederilor Legii nr. 196/2016 privind venitul minim de incluziune, una dintre persoanele majore apte de muncă din familia beneficiară are obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii.
Pentru familiile, în cazul cărora ajutorul social rezultat din calcul este de până la 50 lei / lună, orele de muncă se stabilesc trimestrial şi se efectuează în prima lună de plată.
Această obligaţie, respectiv obligaţia de a presta acţiunile sau lucrările de interes local, poate fi transferată altor persoane din familia, cu acordul primarului, şi prin dispoziţia acestuia, în situaţia în care persoana nominalizată să efectueze acţiunile sau lucrările de interes local se află în incapacitate temporară de muncă sau şi-a pierdut total ori parţial capacitatea de muncă.
Prin persoană aptă de muncă se înţelege persoana care îndeplineşte următoarele condiţii:
a) are vârsta cuprinsă între 16 ani şi vârsta standard de pensionare;
b) nu urmează o formă de învăţământ cursuri de zi prevăzută de lege;
c) are starea de sănătate şi capacitatea fizică şi psihică corespunzătoare, care o fac aptă pentru prestarea unei munci.
Incapacitatea fizică şi psihică este dovedită cu acte eliberate, în condiţiile legii.


IV. Persoanele exceptate de la obligaţia de a presta acţiuni sau lucrări de interes local

Face excepţie de la îndeplinirea obligaţiei de a presta acţiuni sau lucrări de interes local persoanele apte de muncă şi care se află în una dintre următoarele situaţii:
a) asigură creşterea şi îngrijirea, potrivit legii, a unuia sau a mai multor copii în vârstă de până la 7 ani şi până la 18 ani în cazul copilului cu handicap grav sau accentuat, dovedit prin certificat eliberat de Comisia pentru protecţia copilului;
b) asigură îngrijirea unei sau a mai multor persoane cu handicap grav ori accentuat sau persoane vârstnice dependente care nu beneficiază de asistent personal sau îngrijitor la domiciliu, în condiţiile legii;
c) participă la un program de pregătire profesională;
d) este încadrat în muncă;


V. Acţiunile şi / sau lucrările de interes local care reprezintă obiectul Planului anual de acţiune
Acţiunile şi / sau lucrările de interes local care reprezintă obiectul prezentului Plan de acţiune, sunt următoarele:
	Nr.crt.
	Acţiunile / Lucrările de interes local
	Perioada de desfăşurare
	Termen de realizare
	Persoana responsabilă pentru organizarea acţiunilor / lucrărilor de interes local

	1.
	Curăţarea şi igienizarea spaţiilor Caselor de Cultură din Tuşnad, Tuşnadu-Nou, Vrabia
	1 zi / săptămână
	Permanent
	Kocsis Ibolya
Fekete Jenő
Molnár Beata

	2.
	Curăţarea şi igienizarea spaţiilor zonei aferente Centralei Termice al Primăriei Comunei Tuşnad, al căminelor culturale din satele Tuşnad, Tuşnadu Nou şi Vrabia şi magaziile de lemne
	1 zi / săptămână
	Permanent
	Fekete Jenő
Szabó Csaba

	3.
	Colectarea deşeurilor menajere din jurul tomberoanelor, respectiv salubrizarea zona platformelor de depozitare deşeuri menajere
	2 zile / săptămână
	Permanent
	Páll-Vitos Csaba
Szabo Csaba
Ferencz Csaba

	4.
	Greblat spaţii verzi, măturat străzi, trotuare, inclusiv colectarea deşeurilor şi a gunoaielor de pe străzi, trotuare
	2 zile / săptămână
	Martie – Noiembrie
	Páll-Vitos Csaba
Fekete Jenő

	5.
	Lucrări de reamenajare terenuri forestiere şi spaţiilor verzi aparţinătoare Primăriei Tuşnad 
	1 zi / săptămână
	Martie – Iunie
	Páll-Vitos Csaba
Ferencz Csaba
Fekete Jenő
Szabó Csaba

	6.
	Activităţi de pregătire a terenurilor şi bazelor sportive pentru manifestări sportive
	1 zi / săptămână
	Ianuarie – Martie, Septembrie – Decembrie
	Páll-Vitos Csba
Fekete Jenő 

	7.
	Curăţarea şi igienizarea malurilor cursurilor de apă
	1 zi / săptămână
	Martie - Noiembrie
	Páll-Vitos Csaba
Fekete Jenő

	8.
	Lucrări de reamenajare teren, acţiuni de însămânţare spaţii verzi şi colectarea deşeurilor şi a gunoaielor din zona unităţilor de învăţământ de interes local
	2 zi / săptămână
	Permanent
	Urkon Erzsébet

	9.
	Curăţarea de zăpadă şi gheată a  străzilor şi trotuarelor din comună
	3 zi / săptămână
	Ianuarie – Aprilie, Noiembrie – Decembrie
	Páll-Vitos Csaba
Fekete Jenő

	10.
	Alte acţiuni sau lucrări speciale de interes local, în funcţie de necesităţi şi evenimente, solicitate de Primar, Viceprimar
	Permanent
	Permanent
	Molnar Jozsef
Páll-Vitos Csaba




VI. Modalităţile de realizare a acţiunilor şi / sau lucrărilor de interes local de către persoanele care au obligaţia prestării unor astfel de acţiuni, respectiv lucrări de interes local

Prestarea acţiunilor, respectiv al lucrărilor de interes local, prevăzute la Cap. V. al prezentului plan, se realizează sub coordonarea Viceprimarului comunei Tuşnad, acesta din urmă, împreună cu funcţionarii publici ai Compartimentului de asistenţă socială, autoritate tutelară din cadrul aparatului de specialitate al Primarului comunei Tuşnad, va ţine evidenţa efectuării orelor prestate de către persoanele prevăzute la Cap. III al prezentului plan, respectiv va asigura realizarea instructajului privind normele de tehnică a securităţii muncii pentru toate persoanele care prestează acţiuni ori lucrări de interes local.
Realizarea acţiunilor şi / sau lucrărilor de interes local, prevăzute la Cap. V al prezentului plan, se realizează pe baza unei programări, întocmite pe fiecare zi lucrătoare, de către persoanele prevăzute de Cap. III. 
Întocmirea programării prevăzute la alineatul precedent, se va face, fără ca prin aceasta să se afecteze numărul orelor de muncă, numărul zilelor de lucru, respectiv limita normei lunare de muncă, la efectuarea cărora sunt obligate persoanele prevăzute la Cap. V al prezentului plan.

VII. Modul de repartizare şi de calcul al orelor de muncă

Orele de muncă, în cazul persoanelor care au obligaţia de a presta lunar acţiuni şi /sau lucrări de interes local, se calculează proporţional cu cuantumul ajutorului de care beneficiază familia sau persoana singură, cu un tarif orar corespunzător salariului de bază minim brut pe ţară garantat în plată, raportat la durata medie lunară a timpului de muncă.
Formula de calcul la numărului de ore este următoarea:

Nr. de ore de muncă = [167 ore *) X cuantumul ajutorului social] : salariul de bază minim brut pe ţară garantat în plată
_______________________________________________________
*) 167 ore reprezintă numărul mediu de ore aferente salariului de bază minim brut pe ţară garantat în plată

Numărul zilelor de lucru, limitate la norma lunară de 21,25, se stabileşte prin împărţire orelor de muncă calculate la 8 ore / zi. Fracţiile se întregesc în plus.
Pentru familiile, în cazul cărora ajutorul rezultat din calcul este de până la 50 lei / lună, orele de muncă se stabilesc trimestrial şi se efectuează în prima lună de plată.

VIII. Responsabilităţi privind aplicarea Planului anual de acţiune

Întocmirea prezentului plan de acţiune este obligaţia Primarului.
Evidenţa efectuării orelor repartizate conform prezentului plan şi asigurarea instructajului privind normele de tehnică a securităţii muncii pentru toate persoanele care prestează acţiuni ori lucrări de interes local se face de către Viceprimarul comunei. În acest sens el este sprijinit de funcţionarii publici care au atribuţii în domeniul asistenţei sociale din cadrul aparatului de specialitate al Primarului comunei Tuşnad.
Primarul, prin intermediul Compartimentului de asistenţă socială şi autoritate tutelară are obligaţia să afişeze prezentul plan de acţiuni sau de lucrări de interes local, lista cuprinzând beneficiarii de ajutor social, precum şi persoanele care urmează să efectueze acţiuni sau lucrări de interes local.
Datele privind lista cuprinzând beneficiarii de ajutor social se afişează cu respectarea normelor referitoare la protecţia datelor cu caracter personal.
Persoanele apte de muncă din familia beneficiară de VMI au obligaţia de presta lunar, sau trimestrial, după caz, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii. Aceste persoane au obligaţia să fie înregistrate la agenția teritorială pentru ocuparea forței de muncă ca persoane în căutarea unui loc de muncă, şi nu au refuzat un loc de muncă ori participarea la serviciile pentru stimularea ocupării forţei de muncă şi de formare profesională oferite de aceste agenţii.
Persoanele prevăzute la Capitolul III al prezentului plan, sunt de asemenea obligate să răspundă solicitării primarului şi să participe la realizarea acţiunilor şi / sau lucrărilor de interes local, precum şi să fie prezenţi la instructajele privind normele de tehnică a securităţii muncii organizate, în condiţiile legii şi a prezentului plan.

IX. Dispoziţii finale

Prezentul plan s-a aprobat prin Hotărârea Consiliului Local al Comunei Tuşnad nr. ...../2026 privind aprobarea Planului anual de acţiuni de interes local pentru repartizarea orelor de muncă în cazul persoanelor care prestează acţiuni sau lucrări de interes local pe baza Legii nr. 196/2016 privind venitul minim de incluziune, la propunerea Primarului comunei Tuşnad.
Reactualizarea prezentului plan se poate realiza pe parcursul anului, în condiţiile prevăzute de lege şi prin aprobarea de către Consiliul Local al comunei Tuşnad.
În termen de 10 zile, de la aprobarea prezentului plan, Secretarul General al Comunei Tuşnad, prin intermediul Compartimentului social și de stare civilă, transmite un exemplar certificat cu originalul al acestuia către Instituţia Prefectului Judeţului Harghita şi Agenţia Judeţeană pentru Plăţi şi Inspecţie Socială al judeţului Harghita, împreună cu lista cuprinzând beneficiarii de ajutor social, precum şi persoanele care urmează să efectueze acţiuni sau lucrări de interes local.





Primar,
Molnár József

Nr. 191/22.01.2026




RAPORT DE SPECIALITATE

referitor la Proiectul de hotărâre privind aprobarea Planului de actiuni sau lucrări de interes local pe anul 2026, pentru repartizarea orelor de muncă prestate lunar de către persoanele majore apte de muncă din familiile beneficiare de venit minim de incluziune în anul 2026


	În temeiul prevederilor O.U.G. nr.57/2019 privind Codul administrativ 
cu modificările şi completările ulterioare, primind spre analiză Proiectul de hotărâre nr. …../2026 privind aprobarea Planului de actiuni sau lucrări de interes local pe anul 2026, pentru repartizarea orelor de muncă prestate lunar de către persoanele majore apte de muncă din familiile beneficiare de venit minim de incluziune în anul 2026, în urma examinării acestui proiect de act normativ, respectiv a motivelor expuse în Referatul de aprobare al Primarului comunei Tuşnad, facem următoarele observaţii:
	Proiectul supus prezentei analize are ca obiect de reglementare aprobarea unui Planului de actiuni sau lucrări de interes local pe anul 2026, pentru repartizarea orelor de muncă prestate lunar de către persoanele majore apte de muncă din familiile beneficiare de venit minim de incluziune în anul 2026. Cum reiese şi din actul de motivare al iniţiatorului, aprobarea acestui Plan, este în primul de ordin legal. Astfel potrivit art. 61 alin. (1) litera a.) din Legea 196/2016 privind venitul minim de incluziune, cu modificările şi completările ulterioare, primarii au obligaţia să întocmească un plan de acţiuni sau de lucrări de interes local pentru repartizarea orelor de muncă, să ţină evidenţa efectuării acestor ore şi să asigure instructajul privind normele de tehnică a securităţii muncii pentru toate persoanele care prestează acţiuni ori lucrări de interes local. Planul de acţiuni sau de lucrări de interes local se aprobă anual prin hotărâre a consiliului local, fapt pentru care prin prezenta iniţiem proiectul de hotărâre care are ca obiect aprobarea acestui plan.
	Din preambulul iniţiativei analizate prin prezentul raport, observăm, că s-a invocat, printre motivele de drept, prevederile celor două acte normative, sus prezentate, care cum arată şi iniţiatorul, conţine ca motiv de ordin legal, de fapt o obligaţie legală cu privire la aprobarea unui astfel de plan.
	Analizând conţinutul planului, care reprezintă anexa proiectului de hotărâre, observăm o structurare logică şi o reglementare sintetică, cuprinzând normele legale referitor la obiectul planului.
	Astfel, în ceea ce priveşte structura planului, acesta cuprinde IX Capitole. Primul Capitol, intitulat „Dispoziţii introductive”, face referire la prevederile legii fundamentale, şi prezintă motivele de ordin legal ce stau la baza aprobării, respectiv a propunerii planului.
	Scopul planului, respectiv acea de a contribui la efectuarea lucrărilor, respectiv acţiunilor de interes local, de către persoanele prevăzute la Cap. III, este descris în Capitolul II, urmând ca prin următorul Capitol să se prevadă categoria acelor persoane care au obligaţia de a presta acţiuni sau lucrări de interes local. Cum este şi firesc, prin prevederile Capitolului IV, s-a stabilit şi acele categorii care sunt exceptate de la obligaţia prestării unor astfel de acţiuni sau lucrări. Acţiunile şi / sau lucrările care reprezintă obiectul planului sunt prezentate în cadrul următoarei structuri, printr-un tabel, prin care pe lângă identificarea acţiunilor, se stabileşte perioada de realizare a acestora, termenul de realizare şi persoana care răspunde pentru organizarea acţiunilor / lucrărilor de interes local. Următoarele capitole, ale căror prevederi considerăm binevenite, reglementează modalităţile de realizare a acţiunilor, modul cum sunt repartizate şi calculate orele de muncă, precum şi responsabilităţile referitoare la aplicarea planului.
	Având în vedere prevederilor art. 61 alin. 1, litera a.) din Legea nr. 196/2016 privind venitul minim de incluziune, cu modificările şi completările ulterioare, respectiv în temeiul Legii administraţiei publice locale, Consiliul Local al Comunei Tuşnad are competenţă decizională în domeniul vizat de obiectul proiectului de hotărâre analizat, PROPUN APROBAREA PROIECTULUI DE HOTĂRÂRE ÎN FORMA INIŢIATĂ.






CONSILIER,
Molnár Beáta

Nr.   190/22.01.2026

REFERAT DE APROBARE

referitor la Proiectul de hotărâre privind aprobarea Planului de actiuni sau lucrări de interes local pe anul 2025, pentru repartizarea orelor de muncă prestate lunar de către persoanele majore apte de muncă din familiile beneficiare de venit minim de incluziune în anul 2026

Conform prevederilor art. 61, alin. (1) din Legea nr. 196/2016, privind venitul minim de incluziune, cu modificările şi completările ulterioare; precum şi a prevederilor HG nr.1154/2022 privind aprobarea Normelor metodologice de aplicare a Legii nr. 196/2016, privind venitul minim de incluziune conform căruia beneficiarii de venit minim de incluziune au obligaţia să execute în fiecare lună un număr de ore de munca conform unui plan de lucrări aprobat în fiecare an prin hotărâre de către consiliul local. 
Orele de muncă prevăzute mai sus se calculează proporțional cu cuantumul sumei acordate ca ajutor de incluziune, cu un tarif orar corespunzător salariului de bază minim brut pe țară garantat în plată, raportat la durata medie lunară a timpului de muncă.
Obligația de a presta acțiunile sau lucrările de interes local poate fi transferată altor persoane din familie, cu acordul primarului, în situația în care persoana nominalizată să efectueze acțiunile sau lucrările de interes local se află în incapacitate temporară de muncă sau și-a pierdut total ori parțial capacitatea de muncă. 
Primarii au obligația să întocmească un plan de acțiuni sau de lucrări de interes local pentru repartizarea orelor de muncă și să țină evidența efectuării acestor ore. 
Planul de acțiuni sau de lucrări de interes local se aprobă anual prin hotărâre a consiliului local.
Primarul are obligația să afișeze planul de acțiuni sau de lucrări de interes local, lista cuprinzând beneficiarii de venit minim de incluziune, precum și persoanele care urmează să efectueze acțiuni sau lucrări de interes local.

Pentru aceste considerente propun Consiliului local Tușnad să dezbată şi să adopte proiectul de hotărâre iniţiat în acest sens.


PRIMAR,
Molnár József



România
Judeţul Harghita
Comuna Tuşnad
Nr. 191/2026




ANUNŢI PUBLIC



	În conformitate cu prevederile Legii nr.52/2003, privind transparenţa decizională în administraţia publică, prin prezenta aducem la cunoştinţa publicului proiectul de hotărâre care urmează să fie analizate şi dezbătute în cadrul şedinţei din luna octombrie

Proiect de hotărâre   privind  aprobarea „Planului de actiuni sau lucrări de interes local pe anul 2025, pentru repartizarea orelor de muncă prestate lunar de către persoanele majore apte de muncă din familiile beneficiare de venit minim de incluziune în anul 2026
”, judeţul Harghita



Propunerile, sugestiile sau opiniile formulate în legătură cu proiectele de hotărâri afişate poate fi depuse la secretariatul primăriei locale în termen de 30 de zile de la afișare.


Tușnad la 21.01.2026

				     Secretar general

				Kovács Mária Zenóbia

Comuna Tușnad nr. 176 Cod poștal 537335 Telefon: 0266-334235; Fax: 0266-334235 office@primariatusnad.ro
Nr. 191/2026
PROCES-VERBAL DE AFIȘARE


[bookmark: _Hlk214363783]Astăzi, 22.01.2026 , subsemnata Kovács Mária-Zenóbia în calitate de Secretra general din cadrul Primăriei Comunei Tușnad am procedat la afișarea Hotărârii Consiliului Local nr. 1,2  din data de 08.01.2024
Afișarea s-a efectuat la avizierul Primăriei Comunei Tușnad și pe pagina web a primăriei în conformitate cu prevederile:
- art. 197 alin. (1) și (2) din OUG 57/2019 (Codul Administrativ);

În urma afișării, s-a întocmit prezentul proces-verbal,care se înregistrează în registrul special destinat acestui scop.


SECRETAR  GENERAL
KOVÁCS MÁRIA-ZENÓBIA



